wickkiey/tamil-wikipedia-chunked huggingface dataset:
# நிவர் புயல்

## முன்னேற்பாடுகள்

### இந்தியா

#### தமிழ்நாடு

- இப்புயலின் முன்னெச்சரிக்கை நடவடிக்கையாக தமிழகத்தின் புதுக்கோட்டை, நாகை, தஞ்சாவூர், திருவாரூர், கடலூர், விழுப்புரம், செங்கல்பட்டு ஆகிய 7 மாவட்டங்களில் 24 நவம்பர் 2020 அன்று மதியம் 1 மணி முதல் பேருந்து போக்குவரத்து நிறுத்தப்படுவதாக முதல்வர் பழனிசாமி அறிவித்தார்.
- பெரிய ஏரிகளில் நீர் கொள்ளளவு பாதுகாக்கப்பட்ட அளவில் இருப்பதைக் கண்காணிக்க அதிகாரிகளுக்கு உத்தரவிட்டுள்ளதாகவும் முதல்வர் தெரிவித்துள்ளார். 24, 25 ஆகிய தேதிகளில் புயல் காற்று வீச இருப்பதால், மக்கள் வெளியில் செல்வதைத் தவிர்க்க வேண்டும் எனவும், ஆதார் கார்டு, ரேஷன் கார்டு, ஓட்டுநர் உரிமம் உள்ளிட்ட முக்கியமான ஆவணங்களை நீர்படாதவாறு பொதுமக்கள் கவனமாக வைத்துக் கொள்ளவும் முதல்வர் பழனிசாமி அறிவுறுத்தினார்.
- நவம்பர் 24 மற்றும் 25 ஆகிய இரு தினங்களுக்குத் திருச்சியில் இருந்து சென்னை செல்லும் அனைத்து விரைவு தொடருந்துகளும், சென்னையிலிருந்து திருச்சி வரும் அனைத்து விரைவு தொடருந்துகளும் முழுவதுமாக ரத்து செய்யப்படுவதாக தென்னக இரயில்வே அறிவித்தது.
- புயல் கரையை கடக்கும் போது காரைக்கால் முதல் மாமல்லபுரம் வரை உள்ள நான்கு மாவட்டங்களில் மின்சாரம் துண்டிக்கப்படும் என்று மின்துறை அமைச்சர் தங்கமணி தெரிவித்தார். 1.5 லட்சம் மின்கம்பங்கள் தயார் நிலையில் உள்ளதாகவும், மரங்களை உடனடியாக அகற்றவும் தேவையான பணியாளர்கள் உபகரணங்கள் தயார் நிலையில் உள்ளதாகவும் தெரிவித்தார்.
- புயல் காரணமாக நவம்பர் 24 மற்றும் நவம்பர் 25 தேதிகளில் நடைபெறவிருந்த சி.ஏ. தேர்வுகள் திசம்பர் 9 மற்றும் 11 ஆம் தேதிகளில் நடைபெறும் என அறிவிக்கப்பட்டது.
- பிரதமர் நரேந்திர மோடி, தமிழக முதல்வர் பழனிசாமியுடனும் மற்றும் புதுச்சேரி முதல்வர் நாராயணசாமியுடனும் தொலைபேசி வாயிலாக உரையாடி, புயல் நிவாரணம், மீட்புப் பணிகளில் தேவையான அனைத்து உதவிகளையும் செய்ய மத்திய அரசு தயாராக இருப்பதாகக் கூறினார்.
- நிவர் புயல் மற்றும் கனமழை பெய்யும் என்பதால் நவம்பர் 25 அன்று அரசு பொது விடுமுறை என தமிழக முதல்வர் தெரிவித்தார்.
- புயல் காரணமாக நவம்பர் 26 அன்று தஞ்சை, திருவாரூர், திருவண்ணாமலை, கடலூர், காஞ்சிபுரம், சென்னை, செங்கல்பட்டு, திருவள்ளூர், அரியலூர், பெரம்பலூர், கள்ளக்குறிச்சி, விழுப்புரம், திருப்பத்தூர், வேலூர், ராணிப்பேட்டை, நாகை (மயிலாடுதுறை சேர்த்து) ஆகிய 16 மாவட்டங்களுக்கு விடுமுறை அறிவிக்கப்பட்டது.
# நிவர் புயல்

## முன்னேற்பாடுகள்

### இந்தியா

#### புதுச்சேரி

- புதுச்சேரியில் நிவர் புயல் காரணமாக நவம்பர் 24 முதல் 26 ஆம் தேதி காலை 6 மணி வரை 3 நாட்களுக்கு ஊரடங்கு அமல் அறிவிக்கப்பட்டது.
- புயல் முன்னெச்சரிக்கையாக புதுச்சேரி, காரைக்காலில் உள்ள அரசு, தனியார் பள்ளிகளுக்கு மறு உத்தரவு வரும் வரை விடுமுறை அறிவிக்கப்பட்டது.
# நிவர் புயல்

## முன்னேற்பாடுகள்

### இந்தியா

#### ஆந்திரா

ஆந்திராவில், 115 நிவாரண முகாம்களில் 3,363 பேர் தஞ்சமடைந்துள்ளதாக நெல்லூர் மாவட்ட நீதிபதி தெரிவித்தார்.
# நிவர் புயல்

## முன்னேற்பாடுகள்

### இந்தியா

#### கருநாடகம்

நவம்பர் 26 அன்று, பெங்களூரு உட்பட கருநாடகாவின் பல பகுதிகளுக்கு, இந்திய வானிலை ஆய்வுத் துறை மஞ்சள் எச்சரிக்கையை வெளியிட்டது.
# நிவர் புயல்

## முன்னேற்பாடுகள்

### முன்னெச்சரிக்கை செய்யப்பட்ட பகுதிகள்

- புதுச்சேரி
- காரைக்கால்
- தமிழ்நாடு
- செங்கல்பட்டு
- விழுப்புரம்
- கடலூர்
- தஞ்சாவூர்
- திருவாரூர்
- நாகப்பட்டினம்
- புதுக்கோட்டை
# நிவர் புயல்

## புயல் கரையைக் கடந்த விதம்

நவம்பர் 25 2020 அன்று, அதிதீவிரப் புயலாக இரவு 10 மணி அளவில் நிவர் புயல் தென்மேற்கு வங்கக் கடல் பகுதியில் புதுச்சேரிக்கு கிழக்கே தென்கிழக்கே சுமார் 55 கி.மீ. தொலைவிலும், சென்னைக்கு தென் கிழக்கே 130 கி.மீ. தொலைவிலும், கடலூருக்குத் தென்கிழக்கே சுமார் 80 கி.மீ. தொலைவிலும் நிலை கொண்டிருந்தது. பின்னர் அது நகர்ந்து புதுவைக்கும் - மரக்காணத்திற்கும் இடையே இரவு 11.30 மணி அளவில் கரையைக் கடக்கத் தொடங்கியது. இந்த புயல் 11.30 மணி முதல் மறுநாள் நவம்பர் 26 2020 அன்று, அதிகாலை 2.30 வரை புயல் முழுவதுமாக கரையை கடந்தது.
# நிவர் புயல்

## பாதிப்பு

### இலங்கை

நவம்பர் 26 அன்று, இலங்கையின் சில பகுதிகளில் இடியுடன் கூடிய மழை பெய்ததால் பாதித்தது.
# நிவர் புயல்

## பாதிப்பு

### இந்தியா

#### தமிழ்நாடு

சென்னை மாநகரப் பகுதியில் பல சாலைகள் வெள்ள நீரினால் மூழ்கப்பட்டதால், அந்த சாலைகள் மூடப்பட்டன. கடுமையான மழை காரணமாக, செம்பரம்பாக்கம் ஏரி ஐந்து ஆண்டுகளுக்குப் பிறகு முதல் முறையாக தண்ணீர் திறக்கப்பட்டது. மடிப்பாக்கம், வேளச்சேரி, ஆதம்பாக்கம் மற்றும் தாம்பரத்தைச் சுற்றியுள்ள புறநகர்ப் பகுதிகள் மற்றும் அடையாறு நதியின் தாழ்வான பகுதிகள் உள்ளிட்ட பல பகுதிகள் வெள்ளத்தில் மூழ்கின. சென்னையின் மேற்கு புறநகர்ப் பகுதிகளான பாடி போன்ற சில இடங்களிலும் மழைநீர் வீடுகளில் நுழைந்து காணப்பட்டன. சென்னை மாநகரப் பகுதியில் உள்ள 223 சாலைகளில் இருந்து புயலால் சாய்ந்த மரங்கள் அகற்றப்பட்டது. மாநகராட்சியின் எல்லைக்குள் சுமார் 40,000 வீடுகளுக்கு வெள்ள நீர் நுழைந்ததாக, சென்னை மாநகர அதிகாரிகளின் மதிப்பீடுகள் தெரிவிக்கின்றன. கடலூரில் காற்றின் வேகம் மணிக்கு 123 கி.மீ./மணி மற்றும் 27 செ.மீ மிக அதிக மழை பெய்தது. அதனால் பல மரங்கள் சாய்ந்தது மற்றும் வயலில் உள்ள பயிர்கள் நீரில் மூழ்கின. நவம்பர் 26 வரை, மூன்று பேர் இறந்ததாக அறிவிக்கப்பட்டது.
##### நிவர் புயலின் முதற் கட்ட பாதிப்பு விவரங்கள்
நிவர் புயலினால் ஏற்பட்ட முதற்கட்ட பாதிப்புகளை தமிழ்நாடு அரசு அரசாணையாக வெளியிட்டுள்ளது. அதன்படி 8270 ஹெக்டேர் விவசாய பயிர்கள் நிவர் புயல் காரணமாக சேதமடைந்துள்ளன. வேலூர், கடலூர், விழுப்புரம், திருவண்ணாமலை உள்ளிட்ட மாவட்டங்களில் மட்டும் 2,000 ஹெக்டேர் தோட்டக் கலைப் பயிர்கள் சேதமடைந்துள்ளது. நிவர் புயல் காரணமாக 562 கிலோ மீட்டர் சாலைகள் சேதமடைந்துள்ளன. பலத்த காற்றின் காரணமாக 7,617 மின்கம்பங்களும், 221 டிரான்ஸ்பார்மர்களும் சேதமடைந்துள்ளதாக தமிழக அரசு தெரிவித்துள்ளது.
# நிவர் புயல்

## பாதிப்பு

### இந்தியா

#### புதுச்சேரி

புயல் கரையை கடக்கும் போது புதுச்சேரி பகுதியில் பல மரங்கள் வேரோடு சாய்ந்தன, மின் கம்பங்கள் சேதமடைந்தன மற்றும் நவம்பர் 26 வரை பல பகுதிகள் வெள்ளத்தில் மூழ்கின. புதுச்சேரி முதலமைச்சர் வேளாண்மை மற்றும் பிற துறைகளில் ஏற்பட்ட இழப்பு சுமார் 400 கோடி ரூபாய் என்று அறிவித்தார்.
# நிவர் புயல்

## பாதிப்பு

### இந்தியா

#### ஆந்திரா

நவம்பர் 26 ஆம் தேதி நிலவரப்படி, ஆந்திராவில் ஒருவர் உயிரிழந்துள்ளதாக தெரிவிக்கப்பட்டது.
# கான் ஆறு (கொரியா)

**கான் நதி** (Han River) இது தென்கொரியாவில் உள்ள ஒரு முக்கிய மான நதி மற்றும் இது கொரிய தீபகற்ஞத்தில் நான்காவது நீளமான நதி. கொரிய தீபகற்பத்தின் கிழக்கு மலைகளின் இரண்டு சிறிய ஆறுகளாக இந்த நதி தொடங்குகிறது, பின்னர் இது நாட்டின் தலைநகரான சியோலுக்கு அருகே இணைகிறது.  
காண் நதியும் அதைச் சுற்றியுள்ள பகுதியும் கொரிய வரலாற்றில் முக்கியப் பங்கு வகித்துள்ளன.  
இந்த நதி 12 மில்லியனுக்கு அதிக மான தென் கொரியர்களுக்கு நீர் ஆதாரமாக செயல்படுகிறது.சுலை 2000 இல் அமெரிக்க இராணுவம் நச்சு இரசாயனங்கள் ஆற்றில் கொட்டியதாக ஒப்புக்கொண்டது, இது கடுமையான எதிர்ப்புக்களை ஏற்படுத்தியது.  
தற்போது கான் ஆற்றின் கீழ் பகுதிகள் பாதசாரி நடைபாதைகள் , மிதிவண்டி பாதைகள் ,பொது பூங்காக்கள் மற்றும் உணவகங்கள் உள்ளன.
# கான் ஆறு (கொரியா)

## நிலவியல்

இந்த நதி சியோல் வழியாக பாய்கிறது, இது மஞ்சள் கடலில் பாய்வதற்க்கு சற்று முன்பு ரிம்சுன் நதியுடன் இணைகிறது. ஆற்றின் இரண்டு முக்கிய பிரிவுகள் நாம்கான் நதி மற்றும் புக்கான் நதி. ஜியோன்ஜி மாகாணத்தை கடக்கிறபோது இது கான் நதி என்று அழைக்படுகிறது.கான் ஆற்றின் முகப்பில் பரந்த வீடுகளைக் காணலாம், இது தென் மற்றும் வட கொரியாவை பிரிக்கும் கொரிய இராணுவமயமாக்கப்பட்ட மண்டலத்துடன் கடலைச் சந்திக்கிறது.  
காண் ஆற்றின் மொத்த நீளம் சுமார் 494 கிலோமீட்டர் (307 மைல்) ஆகும்.
# கான் ஆறு (கொரியா)

## வரலாறு

கொரிய வரலாற்றில் கான் நதி ஆரம்ப காலத்திலிருந்தே முக்கியப் பங்கு வகித்தது.கிங் ஜாங்சு (காலம்:413-491) ஆட்சி காலத்தில் அவரது போட்டியாளரான பேக்ஜேவிடம் இருந்து இதனை கைப்பற்றினார்.
553 ஆம் ஆண்டில் சில்லா தீபகற்பத்தில் ஆதிக்கம் செலுத்துவதற்க்கான முயற்சியின் ஒரு பகுதியாக முழு நதியின் கட்டுப்பாட்டையும் கைப்பற்ற பேக்ஜே உடனானகூட்டணியை முறித்துக் கொண்டது.  
666 இல் பேக்ஜே மற்றும் கோகுரியோ இருவரின் மறைவுக்கு பின்னரசில்லாவின் கீழ் கான் நதி இனைக்க பட்டது.  
கான் நதி பெரும்பாலும் தற்போது கொரியா குடியரசிற்கு அல்லது தென் கொரியாவுக்கு சொந்தமானது.கடந்த சில ஆண்டுகளாக கான் நதி மாசு அடைந்து வருகிறது.
இதற்கு முக்கிய காரணம் தென் கொரியாவில் வளர்ந்து வரும் தொழில் மற்றும் நகர்ப்புற வாசிகள் கழிவு நீர் ஒடையாக இதனை பயன்படுத்துகின்றனர்.  
தென் கொரியாவில் 1986 ஆம் ஆண்டு வடகொரியா இந்த நதியில் வெள்ள பெருக்கு ஏற்படுத்தும் என்ற அச்சம் ஏழுத்தது.  
சுலை 2000 இல், அமொரிக்க இராணுவம் சியோலில் உள்ள ஒரு தளத்திலிருந்து 75.5 லிட்டர் அதிக நச்சு இரசாயன ஃபார்மால்டிகைட்டை ஆற்றில் கொட்டியதாக ஒப்புக்கொண்டது.சுமார் 12 மில்லியன் தென் கொரியர்களுக்கு இந்த ந தி குடிநீர் ஆதாராமாக செயல்படுவதால், தென் கொரியர்கள் போராட்டங்களைத் தொடங்கினர் மற்றும் தென் கொரியர்களின் சுற்றுச்சூழல் விதிகளை அமெரிக்க இராணுவம் புறக்கணிப்பதாக குற்றம் சாட்டினர்.
# கான் ஆறு (கொரியா)

## வரலாறு

### கூட்டு பயண்பாட்டு மண்டலம்

நவம்பர் 4, 2018 அன்று, வட கொரியாவைச் சேர்ந்த 10 பேரும் , தென் கொரியாவைச் சேர்ந்த 10 பேரும் அடங்கிய 20 பேர் கொண்ட குழு, கொரிய நாடுகளுக்கு இடையேயான ஒரு கணக்கெடுப்பைத் தொடங்கியது.இது கான் ஆற்றின் கரையோரத்தில் ஒரு கூட்டு பயண்பாட்டு மண்டலத்தை உருவாக்க வழிவகுக்கும்.கான் நதியின் கரையோரத்தின் கொரியர்களின் ஆய்வு டிசம்பர் 9,2018 அன்று நிறைவடைந்தது.புதிதாக கண்டுபிடிக்கப்பட்ட திட்டுகள் கொண்ட நதியின் கரையோரத்தின் புதிய வரைப்படம் 2019 சனவரி 25 ஆம் தேதிக்கு பகிரப்பட்டது.
# கான் ஆறு (கொரியா)

## ஊடகங்களில்

கான் நதி பல திரைப்படங்களில் ஒரு இடமாக இடம்பெறுகிறது.குறிப்பிடத்தக்க படங்களில் பின்வருவன அடங்கும்:  
- ' ' காம்சுடே ஆன் தி மூன் (2009)
# நான்காவது நடுவர்

**நான்காவது நடுவர்** *(Fourth umpire)* பன்னாட்டு துடுப்பாட்ட போட்டிகளில் பயன்படுத்தப்படுகிறார்.) ஆட்டத்திற்கான புதுப் பந்தை எடுத்தல், விளையாட்டு மைதானத்தில் பணியிலிருக்கும் நடுவர்களுக்கான பானங்கள் கொண்டு வருதல், ஒளி அளவிகளின் மின்கலன்களை சோதித்தறிதல், உணவு இடைவேளை, பான இடைவேளை நேரங்களில் ஆடுகளத்தின் தன்மையை சோதித்தல் போன்ற பணிகளை இவர் கவனிக்கிறார். ஆடுகளத்தில் பணியிலிருக்கும் மூன்றாவது நடுவருக்கு ஏதேனும் இயலாமை சிக்கல்கள் நேரிட்டால், அவ்வேளைகளில் நான்காவது நடுவர் அவருக்கு பதிலாக களப்பணியில் ஈடுபடுவார்.  
ஐந்துநாள் கால அளவு துடுப்பாட்ட போட்டிகளுக்கு, நான்காவது நடுவர் அப்போட்டியை நடத்தும் நாட்டின் நிர்வாகக் குழுவால் நியமிக்கப்படுகிறார். பன்னாட்டு ஐ.சி.சி நடுவர்கள் குழுவின் பெயர் பட்டியலிலிருந்து அதே நாட்டைச் சேர்ந்த நடுவர் இதற்காக நியமிக்கப்படுவது வழக்கமாகும்.
# பிரகத்ரத வம்சம்

**பிரகத்ரத வம்சம்** அல்லது **மகாரத வம்சம்** (**Brihadratha** or **Maharatha**) பரத கண்டத்தின் வடக்கில் அமைந்த மகத நாட்டை ஆண்ட முதல் வம்சம் ஆகும். பிரகத்ரதன் என்பவர் இவ்வம்சத்தின் முதல் பேரரசர் ஆவார். மகாபாரதம் மற்றும் புராணங்களின் படி, மகத மன்னர் உபரிச்சர வசுவின் ஐந்து மகன்களில் மூத்தவர் பிரகத்ரதன் எனும் ஜராசந்தன் ஆவார்.பிரகத்ரதன் எனும் மன்னரின் பெயர் ரிக் வேதம் (I.36.18, X.49.6) காணப்படுகிறது.. பிரகத்ரத வம்சத்தின் வேறு பெயர் **ரவானி வம்சம்** ஆகும். வட மொழியில் பிரகத்ரதன் என்பதற்கு பெரிய தேர்ப்படைத் தலைவர் எனும் **மகாரதன்** என்று பொருளாகும்.
# பிரகத்ரத வம்சம்

## வாழ்க்கை

பிரகத்ரதன் எனும் ஜராசந்தன், மகதத்தில் தன் அரச வம்சத்தை நிறுவினார். இவ்வம்சத்தின் இறுதி மன்னர் ரிபுன்யஜெயன் ஆவார். கிமு ஆறாம் நூற்றாண்டில் ரிபுன்யஜெயன் தனது அமைச்ச்ரால் கொல்லப்பட்டார். இத்துடன் பிரகத்ரத வம்சம் முடிவுற்றது.  
ஜராசந்தன் குறித்தான செய்திகள் மகாபாரதம் மற்றும் பாகவத புராணத்தில் உள்ளது. கிருஷ்ணரின் தாய்மாமான கம்சனின் மாமனார் ஜராசந்தன் ஆவார். கம்சனை கிருஷ்ணன் கொன்றதால், ஜராசந்தன், கிருஷ்ணனை மதுராவிலிருந்து துவாரகைக்கு விரட்டியடித்தார். பின்னாட்களில் கிருஷ்ணன் வீமன்க் கொண்டு ஜராசந்தனை மற்போரில் கொல்ல உதவினார்.  
சில புராணங்கள் ஜராசந்தனின் இறப்பிற்குப் பிறகு அவரது சகோதரி அம்நா என்பவர் மகத நாட்டை ஆண்டார் எனக்கூறுகிறது. அக்னி புராணத்தின் படி, ஜராசந்தனுக்குப் பிறகு அவரது மகன் சாம்பவன் மகத நாட்டை ஆண்டார் எனக்கூறுகிறது சில புராணங்கள் ஜராசந்தனுக்குப் பிறகு மகத நாட்டை ஆட்சி செய்த சகாதேவன் என்பவர் குருச்சேத்திரப் போரில் பாண்டவர் சார்பாக, கௌரவர்களுக்கு எதிராகப் போராடி மாண்டார் என சில புராணங்கள் கூறுகிறது.
# பிரகத்ரத வம்சம்

## இதனையும் காண்க

- இந்திய முடியாட்சிகள் பட்டியல்
- ஹரியங்கா வம்சம்
# செங்குந்தர் கலை மற்றும் அறிவியல் கல்லூரி

**செங்குந்தர் கலை மற்றும் அறிவியல் கல்லூரி** (Sengundhar Arts and Science College) என்பது தமிழ்நாட்டின், நாமக்கல் மாவட்டத்தின் திருச்செங்கோடு பகுதியில் அமைந்துள்ள ஒரு சுயநிதிக் கல்லூரி ஆகும். இக்கல்லூரி 1991ஆம் ஆண்டு நிறுவப்பட்டது. செங்குந்தர் கலை மற்றும் கல்லூரி பெங்களூருவில் உள்ள தேசிய தர நிர்ணய கழகத்தின் 'ஏ' தரச்சான்றினையும், சேலத்தில் உள்ள பெரியார் பல்கலைக்கழகத்தின் இணைவினையும், புதுதில்லியில் உள்ள பல்கலைக்கழக நிதியுதவிக் குழுவின் அங்கிகாரம் பெற்ற தன்னாட்சி கல்வி நிறுவனமாகும். இக்கல்லூரியின் அறக்கட்டளையானது தமிழக அரசின் அங்கீகாரத்தைப் பெற்றுள்ளது. இங்கு வழங்கப்படும் தொழில்நுட்பம் சார்ந்த கணினி படிப்புகளுக்கு அகில இந்தியத் தொழில்நுட்பக் கல்விக் குழு (ஏஐசிடிஈ) ஒப்புதல் அளித்துள்ளது.
# அமில வாயு

**அமில வாயு** *(Acid gas)* என்பது இயற்கை வாயுவின் குறிப்பிடத்தக்க அளவு ஐதரசன் சல்பைடும் (H2S), கார்பனீராக்சைடும் (CO2) அல்லது இதே போன்ற அமில வாயுக்களைக் கொண்ட வேறு எந்த வாயு கலவையையும் குறிக்கும்.  
அமில வாயு மற்றும் புளிப்பு வாயு என்ற சொற்கள் பெரும்பாலும் ஒத்த சொற்களாக தவறாக கருதப்படுகின்றன. புளிப்பு வாயு என்பது குறிப்பிடத்தக்க அளவு ஐதரசன் சல்பைடைக் கொண்டிருக்கும் எந்த வாயுவுமாகும் என்று உறுதியாகக் கூறலாம். அமில வாயு என்பது கார்பனீராக்சைடு அல்லது ஐதரசன் சல்பைடு போன்ற குறிப்பிடத்தக்க அளவு அமில வாயுக்களைக் கொண்டிருக்கும் எந்த வாயுவுமாகும். எனவே கார்பனீராக்சைடு என்பது ஓர் அமில வாயு மட்டுமே ஆனால் அது ஒரு புளிப்பு வாயு அல்ல. அமில வாயுவை காடி வளிமம் என்ற பெயராலும் அழைக்கலாம்.
# அமில வாயு

## செயலாக்கம் மற்றும் பாதுகாப்பு

ஐதரசன் சல்பைடு, கார்பனீராக்சைடு போன்ற அமில வாயுக்கள் கொண்ட ஒரு மூல இயற்கை வாயுவைப் பயன்படுத்துவதற்கு முன்பு இவ்வியற்கை வாயுவில் காணப்படும் அசுத்தங்களை ஏற்றுக்கொள்ளக்கூடிய அளவிற்குக் குறைக்க வேண்டும். இதற்காக பொதுவாக ஓர் அமீன் வாயு சுத்திகரிப்பு செயல்முறை மேற்கொள்ளப்படுகிறது. அகற்றப்பட்ட ஐதரசன் சல்பைடு பெரும்பாலும் கிளாசு செயன்முறை மூலம் தனிமநிலை கந்தமாக மாற்றப்படுகிறது அல்லது மாற்றாக ஈர கந்தக அமிலச் செயன்முறை வழியாக கந்தக அமிலமாக மாற்றப்படுகிறது.  
மெர்காப்டான்கள், ஐதரசன் சல்பைடு போன்றவற்றை அகற்றும் எண்ணெய் சுத்திகரிப்பு நிலையங்கள், இயற்கை-எரிவாயு பதப்படுத்தும் தொழிற்சாலைகள் இச்செயல்முறையை பொதுவாக இனிப்பு செயல்முறைகள் என்று குறிப்பிடப்படுகின்றன, ஏனெனில் அவை மெர்காப்டான்கள் மற்றும் ஐதரசன் சல்பைடுகளின் புளிப்பு, துர்நாற்றம் இல்லாத தயாரிப்புகளை விளைவிக்கின்றன.  
ஐதரசன் சல்பைடு ஒரு நச்சு வாயுவாகும். பல உலோகங்கள் சல்பைடு அழுத்த விரிசலுக்கு உணர்திறன் கொண்டிருப்பதால், புளிப்பு வாயுவை குழாய் வழி செலுத்தவும் இவ்வாயுவை கையாளப் பயன்படும் பிற உபகரணங்களையும் இது கட்டுப்படுத்துகிறது.
7% முதல் 10.1% செறிவு உள்ள கார்பன் டை ஆக்சைடு வாயு தலைச்சுற்றல், தலைவலி, காட்சி மற்றும் செவித்திறன் செயலிழப்பு மற்றும் சில நிமிடங்கள் முதல் சில மணி நேரம் வரை மயக்கத்தை ஏற்படுத்துகிறது. 17 சதவீதத்திற்கு அதிகமான செறிவு கொண்ட கார்பனீராக்சைடு ஒரு நிமிடத்திற்கு மேல் வெளிப்படும் போது பெரும் ஆபத்துகள் ஏற்படலாம்.
# அர்னால்ட் ஆண்டர்சன்

**அர்னால்ட் ஆண்டர்சன்** *(Arnold Anderson)* என்பவர் அமெரிக்காவைச் சேர்ந்த டசுகரோரா பழங்குடியினரின் ஓர் உறுப்பினராக இருந்தார். இவர் மன்காட்டன் திட்டத்தில் இரசாயன பொறியியலாளராக பணியாற்றினார். அமெரிக்காவிற்கு அணுகுண்டுகளை உருவாக்க உதவினார். ஆறு அமெரிக்க இந்திய அறிவியலாளர்களுடன் 1977 ஆம் ஆண்டில் நிறுவப்பட்ட அமெரிக்க இந்திய அறிவியல் மற்றும் பொறியியல் சங்கத்தின் தலைவராகவும், நிறுவன உறுப்பினராகவும் இருந்தார்.
# நச்சிவன் (நகரம்)

**நச்சிவன்** (Nakhchivan) என்பது அசர்பைஜானின் தலைநகர் பக்கூவுக்கு மேற்கே 450 கிமீ (280 மைல்) தொலைவில் அமைந்துள்ள தன்னாட்சி குடியரசின் தலைநகரம் ஆகும். நக்சிவன் நகராட்சியில் நக்சிவன் நகரம், அலியாபாத் குடியேற்றம் , பாபாஸ், புல்கான், கசினியாத், கராச்சுக், கராகன்பேலி, தம்புல், கராசலாக் போன்ற கிராமங்கள் உள்ளன. இது கடல் மட்டத்திலிருந்து 873 மீ (2,864 அடி) உயரத்தில் நக்சிவன் ஆற்றின் வலது கரையில் உள்ள சாங்கேசூர் மலைகளின் அடிவாரத்தில் பரவியுள்ளது.  
9 சூன் 2009 முதல், பாபெக் நிர்வாகப் பகுதியின் புல்கான், கராச்சுக், கராகன்பேலி, தம்புல் மற்றும் கசினியத் கிராமங்கள் நக்சிவன் நகரத்தின் நிர்வாக பிராந்திய பிரிவின் சேர்க்கப்பட்டுள்ளன.
# நச்சிவன் (நகரம்)

## வரலாறு

### பழங்காலம்

இந்த நகரம் நோவாவால் வெள்ளத்திற்குப் பிறகு நிறுவப்பட்டது என உள்ளூர் கதை ஒன்று கூறுகிறது. மேலும் அது அவரது இறப்பு மற்றும் அடக்கம் செய்யப்பட்ட இடமாக இருந்தது. ஆர்மீனியாவின் வரலாற்றாசிரியர்புனித மோவ்ஸ் கோரெனாட்சியின் கூற்றுப்படி, ஆர்மீனியாவின் முதலாம் டைக்ரேன் கிமு இரண்டாம் நூற்றாண்டில் இந்த நகரத்தில் போர்க் கைதிகளை குடியேற்றியதாக தெரிகிறது. தொலெமியின் ஜியாகிராபிகா என்ற நூலில் நகரம் நக்சுவானா முதன்முதலில் குறிப்பிடப்பட்டுள்ளது.  
363 ஆம் ஆண்டில் இரண்டாம் ஷாஹன்ஷா ஷாப்பரால் நகரம்ன் அழிக்கப்பட்டு அதன் ஆர்மீனிய மற்றும் யூத மக்கள் ஈரானுக்கு நாடு கடத்தப்பட்டனர். 602–628 பைசாந்தியருக்கும்-சாச்சானியகளுக்கும் இடையில் நடந்த போரின்போது 623 ஆம் ஆண்டில் பேரரசர் ஹெராக்ளியஸ் 623 ஆம் ஆண்டில் அட்ரோபாட்டினுக்கு செல்லும் வழியில் நகரத்தின் வழியாக பயணம் செய்தார்.
# நச்சிவன் (நகரம்)

## வரலாறு

### நவீன காலம்

1503 இல் முதலாம் இசுமாயில் என்பவரால் நகரம் கைப்பற்றப்பட்டது. பெர்சியாவைச் சேர்ந்த முதலாம் அப்பாசு முதலாம் 1603-1604 இல் உதுமானியர்களிடமிருந்து இதனை மீட்டார்.  
இது 1828 இல் துர்க்மென்ச்சே ஒப்பந்தத்தின் படி உருசியப் பேரரசுடன் இணைக்கப்பட்டது. இந்த நகரம் 1849 இல் எரிவன் நிர்வாகப் பிரிவில் உள்ள நச்சிச்செவன்ஸ்கி பகுதியின் மையமாக மாறியது. 1896 ஆம் ஆண்டில், நகரம் 7,433 மக்கள் தொகையைக் கொண்டிருந்தது. அவர்களில் மூன்றில் இரண்டு பங்கு அஸேரி பேசும் முஸ்லிம்களும், மூன்றில் ஒரு பங்கு ஆர்மீனிய கிறிஸ்தவர்களும் இருந்தனர்.
# நச்சிவன் (நகரம்)

## நிலவியல்

நச்சிவன் ஆற்றின் வலது கரையில், சாங்கேசூர் மலை அடிவாரத்தில் இந்த நகரம் கிட்டத்தட்ட 1,000 மீ (3,300அடி) உயரத்தில் பரவியுள்ளது&nbsp;.  
ஆற்றங்கரைகளில் காடுகள் குறைந்து வருவதால் வெள்ளமும் மண் அரிப்பும் அதிகரிக்கிறது. இதன் விளைவாக, மரங்களை நடவு செய்வதை ஊக்குவிப்பதற்காக நகரத்தில் மறு காடழிப்பு திட்டங்கள் செயல்படுத்தப்பட்டன.
# நச்சிவன் (நகரம்)

## நிலவியல்

### காலநிலை

குறுகிய ஆனால் குளிர்ந்த, பனி குளிர்காலம் மற்றும் நீண்ட, வறண்ட, மிகவும் வெப்பமான கோடைகாலங்களைக் கொண்ட ஒரு கண்ட அரை வறண்ட காலநிலையை ( கோப்பன்) நகரம் கொண்டுள்ளது.
# நச்சிவன் (நகரம்)

## பொருளாதாரம்

பாரம்பரியமாக, நகரம் வர்த்தகத் தொழில், கைவினைப்பொருட்கள், காலணி தயாரித்தல், தொப்பி தயாரிப்பு ஆகியவற்றின் தாயகமாக இருந்தது. இந்த தொழில்கள் பெரும்பாலும் மாற்றப்பட்டுள்ளன. மறுசீரமைப்பு நிறுவனங்கள் மற்றும் மேம்பாட்டுத் தொழில், வெளிநாட்டு வர்த்தகத்தை தாராளமயமாக்குதல் மற்றும் சுங்க உள்கட்டமைப்பின் விரிவாக்கம் ஆகியவை கடந்த இரண்டு தசாப்தங்களாக நகரின் வளர்ச்சிக்கு பெரிதும் காரணமாக இருந்தன.
# லாரன்ஸ் பள்ளி

**லாரன்ஸ் பள்ளி** (*Lawrence School, Lovedale*) என்பது தென்னிந்தியாவின், தமிழ்நாட்டின், நீலகிரி மாவட்டம், உதகமண்டலத்தின், லவ்டேல்லில் உள்ள ஒரு இருபாலர் (மாணவர் விடுதியுடன் கூடிய) பள்ளி ஆகும். இந்தப்பள்ளிக்கு இது உருவாக காரணமாக இருந்த சர் ஹென்றி லாரன்ஸ் பெயர் இடப்பட்டுள்ளது. பிரித்தானிய இந்தியப் படையில் பணியாற்றிய படைவீரர்கள், ஓய்வுபெற்ற படைவீரர்கள், ஆகியோரின் குழந்தைகள் சிறந்த முறையில் கல்வி பயிலுவதற்காக, உயரிய தொடர் பள்ளிகளை நிறுவ வேண்டும் என்ற கருத்தை முதன் முதலாக வெளியிட்டவர் இவரே ஆவார்.  
லாரன்ஸ் 1857 ஆம் ஆண்டு சிப்பாய்க் கலகத்தின் போது லக்னோ தி ரெசிடென்சியில் கொல்லப்பட்டார். அவரது கனவு வடிவம் பெற்று, **லாரன்ஸ் அசைலம்** என அழைக்கப்படும் இதுபோன்ற நான்கு பள்ளிகள் நிறுவப்பட்டன: 1847 இல் சனாவரிலும், 1856 இல் அபு மலையிலும் அவரது வாழ்நாளிலேயேயும், 1858 ஆம் ஆண்டில் உதகமண்டலத்திலும், 1860 இல் இன்றைய பாகிஸ்தானின் கோரா காலி ஆகிய இடங்களில் நிறுவப்பட்டன.
# லாரன்ஸ் பள்ளி

## பெயர், சின்னம் மற்றும் குறிக்கோளுரை

1913 ஆம் ஆண்டில் பள்ளியின் பெயர் **தி ஓட்டகமண்ட் லாரன்ஸ் அசைலம்** என்பதிலிருந்து **லாரன்ஸ் மெமோரியல்** பள்ளி என மாற்றப்பட்டது. 1925 ஆம் ஆண்டில் பள்ளியின் பெயர் **லாரன்ஸ் மெமோரியல் ராயல் மிலிட்டரி ஸ்கூல்** என பெயர் மாற்றப்பட்டது. 1949 ஆம் ஆண்டில், இந்திய விடுதலைக்குப் பிறகு, பள்ளி இந்திய அரசின் குடிமை அதிகாரிகளிடம் ஒப்படைக்கப்பட்டது. பின்னர், பள்ளியின் பெயர் **தி லாரன்ஸ்** பள்ளி என பெயர் மாற்றப்பட்டது. இது இன்றுவரை இவ்வேறே அழைக்கபடுகிறது. மேலும் இந்திய விடுதலைக்குப் பின்னர் இந்திய நாட்டுச் செல்வர்களின் பிள்ளைகள் படிக்கக்கூடிய பள்ளியாக இது உள்ளது. இப்பள்ளி உதகமண்டலத்தின் லவ்டேலில் அமைந்திருப்பதால், பள்ளியானது வெறுமனே "லவ்டேல்" என்றும் குறிப்பிடப்படுகிறது.  
பள்ளியின் குறிக்கோளுரை "நெவர் கிவ் இன்" என்பதகும். இது இதன் சகோதரி பள்ளிகளுக்குமான குறிக்கோருரையாக உள்ளது.  
இந்தப் பள்ளிக்கு முன்னாள் பிரதமர்கள் , இந்தியாவின் குடியரசுதலைவர்கள் உட்பட பல குறிப்பிடத்தக்க நபர்களான - ஜவகர்லால் நேரு, இந்திரா காந்தி, ஜெயில் சிங், பிரணாப் முகர்ஜி, ஆ. ப. ஜெ. அப்துல் கலாம், சாம் மானேக்சா, கிரண் பேடி ஆகியோர் பள்ளியின் நிறுவனர் நாள் மற்றும் பிற சிறப்பு நிகழ்வுகளுக்காக லவ்டேலுக்கு வருகை தந்துள்ளனர்.  
மே 31, 1988 அன்று, இந்திய அஞ்சல் துறை இதன் 130 ஆண்டுகளை நினைவுகூரும் வகையில் ஒரு நினைவு அஞ்சல்தலை வெளியிட்டது.
# லாரன்ஸ் பள்ளி

## வளாகம்

லாரஸ்ஸ் பள்ளி வளாகமானது பரப்பளவைக் கொண்டுள்ளது. இது உதகமண்டலத்திலிருந்து 6 கிலோமீட்டர் (3.7 மைல்கள்) தொலைவில் உள்ளது. இது சராசரி கடல் மட்டத்திலிருந்து 7200 அடி உயரத்தில் அமைந்துள்ளது. இது நீலகிரி மலைத்தொடரின் மிக உயர்ந்த சிகரமான தொட்டபெட்டா சிகரத்தை விட (உயரம்: 8650 அடி) சற்று குறைவான உயரத்தில் உள்ளது. பள்ளி வளாகமானது ஆயத்தப் பள்ளி (4-6 வகுப்புகள்), இளையோர் பள்ளி (7-8 வகுப்புகள்) மற்றும் மூத்தோர் பள்ளி (9-12 வகுப்புகள்) என பிரிக்கப்பட்டுள்ளது. பள்ளிகளின் வகுப்பறைகள் மற்றும் தங்குமிடங்கள் அந்தந்த கட்டிடங்களில் தனித்தனியாக உள்ளன. மாணவிகள் பெண்கள் விடுதியில் தங்க வைக்கப்பட்டு அந்தந்த பள்ளிகளுக்கு வகுப்புகளுக்கு செல்கின்றனர். பள்ளியில் விளையாட்டு, படிப்பு போன்றவற்றிர்க்கு நடவடிக்கைகளுக்கு போதுமான வசதிகள் உள்ளன.
# லாரன்ஸ் பள்ளி

## கட்டிடக்கலை

மூத்தோர் பள்ளி (பெரும்பாலும் பாய்ஸ் ஸ்கூல் என்று அழைக்கப்படுகிறது) ஒரு அற்புதமான இரண்டு மாடி கட்டிடத்தில் 130 அடி உயரமுள்ள ஒரு மணிக்கூண்டு அமைந்துள்ளது. இது இத்தாலிய கோதிக் பாணியில் கட்டப்பட்டது. இது கட்டிடக் கலைஞர் ராபர்ட் சிசோமால் வடிவமைக்கபட்டது.
# லாரன்ஸ் பள்ளி

## மாணவர்

இங்கு இந்தியா மற்றும் வெளிநாடுகளில் இருந்து மாணவர்கள் வந்து பயில்கின்றனர். குறிப்பாக பள்ளியில் 40 விழுக்காடு இடங்களானது இந்திய படைத்துறை பணியாளர்களுக்கு ஒதுக்கீடு செய்யப்படுகிறது. மேலும் அவர்களின் பிள்ளைகளுக்கான கட்டணத்தில் 20 விழுக்காடு கட்டணச் சலுகை உள்ளது.
# லாரன்ஸ் பள்ளி

## மேலாண்மை

இப்பள்ளி ஒரு தன்னாட்சி அமைப்பால் நிர்வகிக்கப்படுகிறது. இந்திய அரசாங்கத்தின் மனிதவள மேம்பாட்டு அமைச்சினால் நியமிக்கப்பட்ட செயற் குழு, தலைமை நிர்வாகி அல்லது தலைமை ஆசிரியரைக்கொண்டு செயல்படுகிறது. செயற்குழுவில் இந்திய இராணுவத்தின் தென்னிந்திய பிரிவின் முன்னார் அதிகாரி, வாரியத்தில் அதிகாரப்பூர்வ முன்னாள் அமைப்பின் உறுப்பினர், பழைய லாரன்சியன்ஸ் சங்கம், தற்போது பள்ளியில் பயிலும் குழந்தைகளின் பெற்றோரின் பிரதிநிதியாக ஒரு உறுப்பினர், இந்திய அரசின் கல்வி அமைச்சின் பேராளர் ஆகியோருக்கு இதில் பிரதிநிதித்துவம் உள்ளது.
# லாரன்ஸ் பள்ளி

## முன்னாள் மாணவர்கள் சங்கம்

பள்ளியின் முன்னாள் மாணவர் சங்கமான ஓல்ட் லாரன்சியன்ஸ் அசோசியேஷன் (OLA), இந்தியாவின் பல முக்கிய நகரங்கள் மற்றும் சர்வதேச நகரங்களில் கிளைகளைக் கொண்டுள்ளது. பழைய மாணவர்கள் பொதுவாக 'OL கள்' அல்லது 'பழைய லாரன்சியர்கள்' என்று குறிப்பிடப்படுகிறார்கள். இந்த அமைப்பு தமிழ்நாடு சங்கங்கள் சட்டத்தின் கீழ் பதிவு செய்யப்பட்டுள்ளது. இது சங்கத்தின் பதிவு செய்யப்பட்ட பழைய மாணவர்களிடமிருந்து தேர்ந்தெடுக்கப்பட்ட நிர்வாகக் குழுவால் நடத்தப்படுகிறது.  
**குறிப்பிடத்தக்க முன்னாள் மாணவர்கள்**  
**குடிமை மற்றும் அரசு விருது பெற்றவர்கள்**  
- பழனிவேல் தியாகராஜன், ச.ம.உ தமிழ்நாடு
- நிகில் டே, இந்தியாவின் சமூக ஆர்வலர், மஜ்தூர் கிசான் சக்தி சங்கதன், மக்கள் தகவல் அறியும் தேசிய பிரச்சாரம் (ஆர்டிஐ)
- பால் சபாபதி சி.வி.ஓ சிபிஇ - ஐக்கிய இராச்சியம்  
**சட்டம் & நீதி**  
- ஆர்யாம சுந்தரம், மூத்த வழக்கறிஞர், இந்திய உச்ச நீதிமன்றம்  
**தொழில் வல்லுநர்கள், தொழிலதிபர்கள், தொழில்முனைவோர்**  
- ஆனந்த் மகிந்திரா, தலைவர் & மே.இ, மகேந்திரா குழுமத்தின், மகிந்திரா அண்டு மகிந்திரா
- இந்தியாவின் கேபீஎம்ஜி தலைவரும் தலைமை நிர்வாக அதிகாரியுமான அருண் எம்.குமார்
- கே. வி. எல். நாராயண் ராவ், முன்னாள் தலைமை நிர்வாக அதிகாரி, என்டிடிவி
- சஷி ரெட்டி, தொடர் தொழில்முனைவோர், துணிகர முதலீட்டாளர், ஏஞ்சல் முதலீட்டாளர், தொழில்நுட்ப வல்லுநர், பரோபகாரர்
- சி விஜயகுமார், தலைவர் மற்றும் தலைமை நிர்வாக அதிகாரி எச். சி. எல். டெக்னாலஜிஸ்
- முருகப்பா குழுமத்தின் நிர்வாகத் தலைவர் எம். எம். முருகப்பன்
- கே. வி. எல். நாராயண் ராவ், முன்னாள் தலைமை நிர்வாக அதிகாரி, என்டிடிவி  
**நிகழ்த்துக்கலை மற்றும் காட்சிக் கலை ஆளுமைகள்**  
- அஞ்சலி எலா மேனன், கலைஞர்
- அக்சய் கண்ணா, நடிகர்
- அல்போன்சு புத்திரன், திரைப்பட இயக்குநர், நடிகர்
- அமீஷ் திரிபாதி, ஆசிரியர்
- அருந்ததி ராய், எழுத்தாளர்
- பகத் பாசில், நடிகர்
- பிரதாப் போத்தன், நடிகர், திரைப்பட இயக்குநர், தயாரிப்பாளர்
- ராம் சரண், நடிகர்
- சனையா இராணி, நடிகர்
- விஜய் மேனன், இயக்குநர், நடிகர்
- குல் பனாக், நடிகர்  
**விளையாட்டு**  
- டஷி நுங்ஷி மாலிக், மலை ஏற்ற வீரர்  
**அழகிப் போட்டி வெற்றியாளர்கள்**  
- குல் பனாக் - மிஸ் இந்தியா 1999, நடிகர்
# லாரன்ஸ் பள்ளி

## இணைப்புகள்

- இந்த பள்ளி புதுடெல்லியின் மத்திய இடைநிலைக் கல்வி வாரியத்துடன் இணைக்கப்பட்டுள்ளது
- ஐ.பி.எஸ்.சி உறுப்பினர் - இந்திய பொதுப் பள்ளிகள் பேராயம்
- மனிதவள மேம்பாட்டு அமைச்சகத்தின் ஏஜிஸ்
- வட்ட சதுக்க சர்வதேச உறுப்பினர்
# மின்னணு செயல்முறையின் தேசிய சேவை மற்றும் கண்காணிப்பு

மின்னணு செயல்முறையின் தேசிய சேவை மற்றும் கண்காணிப்பு என்பது (National Service and Tracking of Elecronic Process- NSTEP) ஒரு இந்திய நீதிமன்றத்தின் அழைப்பாணை மற்றும் அறிவிப்புகளை விரைந்து வழங்கும் நடைமுறையாகும். இந்த புதிய நடைமுறையானது ஏற்கனவே இருந்து வந்த நடைமுறையினை விரைவாக செயல்படுத்தும் நோக்கத்தில் வழக்குத் தகவல் அமைப்பு (சி. ஐ. எஸ்) CIS மூலமாக கொண்டு வரப்பட்டுள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## தொடக்கம்

இந்த நடைமுறையானது கடந்த 2018 ம் ஆண்டு இந்தியாவில் ஈ-கமிட்டி தொடங்கப்பட்டது. தமிழ் நாட்டில் இந்த சேவை 17.09.2020 அன்று தொடங்கப்பட்டது. 17.09.2020 அன்று புதிதாக ஐந்து சேவைகள், மெய்நிகர் துவக்கம் மூலமாக, இந்திய உச்சநீதிமன்ற நீதிபதி டி.ஒய். சந்திரசூட் (தலைவர், மின் குழு, இந்திய உச்ச நீதிமன்றம்) அவர்களால்,தொடங்கப்பட்டன. அவை: 1. என்.எஸ்.டி.இ.பி (மின்னணு செயல்முறையின் தேசிய சேவை மற்றும் கண்காணிப்பு ), 2. ஏற்காடு ஈ-சேவா மையம், 3. ஈ-கோர்ட் சேவைகள் (தமிழக அரசு இ-சேவா மையம் மூலம்), 4. மாவட்ட நீதித்துறையில் உள்ள அனைத்து நீதிமன்றங்களுக்கும் பயோமெட்ரிக் வருகை பதிவேடு மற்றும் 5. மெட்ராஸ் உயர் நீதிமன்றத்தின் முதன்மை இருக்கைக்கான மின்னணு வழிகாட்டி ஆகியவைகள் ஆகும். இந்த நிகழ்வானது மெட்ராஸ் உயர் நீதிமன்றத்தின் தலைமை நீதிபதி அம்ரேஸ்வர் பிரதாப் சாஹி, மற்றும் கணினி குழுவின் தலைவர் நீதிபதி டி.எஸ். சிவஞானம், மற்றும் கணினி குழுவின் உறுப்பினர்கள் நீதிபதி. புஷ்பா சத்தியநாராயணா, நீதிபதி. எம்.சுந்தர், நீதிபதி. ஏ.டி. ஜெகதீஷ் சந்திரா, நீதிபதி. சி.சரவணன் ஆகியோர் முன்னிலையில் நடந்தேறியது. தமிழ் நாட்டில் சுமார் ரூபாய் மூன்று கோடி செலவில் சிறப்பு வசதிகள் கொண்ட 2900 கைபேசிகள் விலைக்கு வாங்கப்பட்டு கட்டளைப் பணியாளர்களுக்கு வழங்கப்பட்டுள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## மற்ற நாடுகளில் நடைமுறை

### அமெரிக்க ஐக்கிய நாடுகள்

அமெரிக்க நீதிமன்றங்களில் மின்னணு செயல்முறையின் சேவையானது தனியார் நிறுவனங்கள் வாயிலாகவும் செயல்படுத்தப்படுகிறது. அமெரிக்க ஐக்கிய நாடுகளின் சிவில் நீதிமன்றங்களின் சம்மன்களை அனுப்புவதற்கு தனி வழிமுறைகள் உள்ளன.  
##### செயல்முறை சேவை சட்டங்கள் (அமெரிக்கா)
பல மாநிலங்களில் செயல்முறை சேவைச் சட்டங்கள் உள்ளன. இந்த வேறுபாடுகள் பரந்ததாக இருக்கலாம். எடுத்துக்காட்டாக, நியூயார்க்கில், செயல்முறை சேவைக்கு செயல்முறை சேவையகத்தின் உரிமம் தேவைப்படலாம்; பென்சில்வேனியாவில், பெரும்பாலான சந்தர்ப்பங்களில் ஷெரிப் அல்லது ஷெரிப்பின் துணைவரால் மட்டுமே செயல்முறை வழங்கப்படலாம். பொதுவாக, உள்ளூர் சிறிய உரிமைகோரல் நீதிமன்றங்கள் முதல் யுனைடெட் ஸ்டேட்ஸ் மாவட்ட நீதிமன்றங்கள் வரை பெரும்பாலான நீதிமன்றங்களுக்கு குறிப்பிட்ட நடைமுறைகள் மற்றும் விதிகள் உள்ளன. ஒவ்வொரு நீதிமன்றத்திலும் குறிப்பிட்ட விதிகள், படிவங்கள், வழிகாட்டுதல்கள் மற்றும் நடைமுறைகள் உள்ளன, அவை செயல்முறை சேவையை வெற்றிகரமாக செயல்படுத்த பின்பற்றப்பட வேண்டும். யுனைடெட் ஸ்டேட்ஸ் ஃபெடரல் நீதிமன்றங்களைப் பொறுத்தவரை, செயல்முறை விதிகளின் சேவை சிவில் நடைமுறைகளின் பெடரல் விதிகளில் உள்ளது, அதன் அடிப்படையில் செயல்முறை சட்டங்களின் பெரும்பாலான மாநில சேவை அடிப்படையாகக் கொண்டது
# மின்னணு செயல்முறையின் தேசிய சேவை மற்றும் கண்காணிப்பு

## மற்ற நாடுகளில் நடைமுறை

### இங்கிலாந்து

இங்கிலாந்து நாட்டின் நீதிமன்றங்களின் நடைமுறையும் இந்திய நீதிமன்றங்களின் நடைமுறையும் ஒன்றாகவே காணப்படுகின்றன. ஏனெனில், இந்திய நீதிமன்றங்கள் முதலில் இங்கிலாந்து அரசின் சட்டங்களின்படி செயல்பட்டவை ஆகும். அதே நடைமுறைச் சட்டங்கள் சிறிய திருத்தங்களுடன் தற்போதும் இந்தியாவில் நடைமுறையில் உள்ளன.
# மின்னணு செயல்முறையின் தேசிய சேவை மற்றும் கண்காணிப்பு

## மற்ற நாடுகளில் நடைமுறை

### நார்வே

நார்வே நாட்டின் நீதிமன்றங்களில் மின்னணு செயல்முறையின் சேவையானது தனி நடைமுறையினை கொண்டுள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## மற்ற நாடுகளில் நடைமுறை

### பாக்கிஸ்தான்

பாக்கிஸ்தான் நீதிமன்றங்களின் நடைமுறையும் இந்திய நீதிமன்றங்களின் நடைமுறையும் ஒன்றாகவே காணப்படுகின்றன. ஏனெனில், பாக்கிஸ்தான் நீதிமன்றங்கள் முதலில் இங்கிலாந்து அரசின் சட்டங்களின்படி செயல்பட்டவை ஆகும். அதே நடைமுறைச் சட்டங்கள் சிறிய திருத்தங்களுடன் தற்போதும் நடைமுறையில் உள்ளன.
# மின்னணு செயல்முறையின் தேசிய சேவை மற்றும் கண்காணிப்பு

## மற்ற நாடுகளில் நடைமுறை

### இலங்கை

இலங்கை நீதிமன்றங்கள் முதலில் இங்கிலாந்து அரசின் சட்டங்களின்படி செயல்பட்டவை ஆகும். எனவே, அதே நடைமுறைச் சட்டங்கள் சிறிய திருத்தங்களுடன் தற்போதும் நடைமுறையில் உள்ளன.
# மின்னணு செயல்முறையின் தேசிய சேவை மற்றும் கண்காணிப்பு

## மற்ற நாடுகளில் நடைமுறை

### கனடா

கனடா நாட்டில் உள்ள நீதிமன்றங்கள் சம்மன் மற்றும் அறிவிப்புகளை அனுப்ப நடைமுறை சட்டம் இயற்றி உள்ளது. கனடா நாட்டின் நீதிமன்றங்களில் மின்னணு செயல்முறையின் சேவையானது தனியார் நிறுவனங்கள் வாயிலாகவும் செயல்படுத்தப்படுகிறது.
# மின்னணு செயல்முறையின் தேசிய சேவை மற்றும் கண்காணிப்பு

## இந்தியா<nowiki/>வில் நடைமுறை

இந்தியா<nowiki/>வில் சம்மன் மற்றும் அறிவிப்புகளை சார்பு செய்வதற்கு என சிவில் வழக்குகளுக்கு என தனி சட்டமும் குற்றவியல் வழக்குகளுக்கு என தனி சட்டமும் உள்ளன. அவை உரிமையியல் நடைமுறைச் சட்டம் மற்றும் குற்றவியல் நடைமுறைச் சட்டம் ஆகியவை ஆகும்.
# மின்னணு செயல்முறையின் தேசிய சேவை மற்றும் கண்காணிப்பு

## இந்தியா<nowiki/>வில் நடைமுறை

### உரிமையியல் நடைமுறைச் சட்டம்

உரிமையியல் நடைமுறைச் சட்டதின் படி சம்மன் மற்றும் அறிவிப்புகளை கட்டளை நிறைவேற்றுனர்கள் சார்பு செய்கின்றனர். தற்போது, மின்னணு சம்மன்கள் மற்றும் மின்னணு அறிவிப்புகள் அனுப்பப்படுகின்றன. இதற்காக, கட்டளை நிறைவேற்றுனர்களுக்கு சிறப்பு வசதிகளுடன் கூடிய 2900 கைபேசிகள் வழங்கப்பட்டுள்ளன.
# மின்னணு செயல்முறையின் தேசிய சேவை மற்றும் கண்காணிப்பு

## இந்தியா<nowiki/>வில் நடைமுறை

### குற்றவியல் நடைமுறைச் சட்டம்

குற்றவியல் நடைமுறைச் சட்டதின் படி அழைப்பாணை மற்றும் பிடியாணைகளை காவல் துறை அதிகாரிகள் சார்பு செய்கின்றனர். தற்போது, மின்னணு அழைப்பாணை மற்றும் பிடியாணைகள் காவல் துறை அதிகாரிகளுக்கு நகல் எடுத்து அனுப்பப்படுகின்றன.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறை (NSTEP)

மின்னணு செயல்முறையின் தேசிய சேவை மற்றும் கண்காணிப்பு நடைமுறையானது சென்னை உயர் நீதிமன்றம் அமைத்துள்ள கணினி குழுவின் மூலம் கடந்த 17.09.2020 ந் தேதி முதல் செயல்படுத்தப்பட்டுள்ளது. இந்த சேவைக்காக தமிழ் நாடு முழுவதும் நீதிமன்றங்களில் பணிபுரியும் கட்டளைப் பணியாளர்களுக்கு சிறப்பு வசதிகள் கொண்ட 2900 கைபேசி<nowiki/>கள் சுமார் ரூபாய் மூன்று கோடி செலவில் வழங்கப்பட்டுள்ளன. தமிழ் நாட்டில் உள்ள ஒரு நீதிமன்றத்தில் இருந்து தேசிய அளவில் இந்தியா<nowiki/>வில் உள்ள அனைத்து நீதிமன்றங்களுக்கும் உரிமையியல் நடைமுறைச் சட்டம் மற்றும் குற்றவியல் நடைமுறைச் சட்டம் குறிப்பிடும் வகையில் அழைப்பாணை, அறிவிப்பு, பிடியாணை ஆகியவைகளை அனுப்பி சார்பு செய்யப்படுகிறது. சாதரணமாக ஒரு மாதகாலம் தேவைப்பட்ட இந்த சேவை தற்பொழுது ஒரே நாளில் சார்பு செய்யும் வகையில் அமைக்கப்பட்டுள்ளது.
மின்னணு செயல்முறையின் தேசிய சேவை மற்றும் கண்காணிப்பு என்பது வழக்குத் தகவல் அமைப்பு (சி. ஐ. எஸ்) CIS-ல் உள்ளமைக்கப்பட்ட ஒரு பொறிமுறை ஆகும், இது மின்னணு செயல்முறையை சார்பு செய்வதற்கும் அதைக் கண்காணிப்பதற்கும் உருவாக்கப்பட்டுள்ளது. இதன் செயல்பாட்டின் மூலம், மின்னணு செயல்முறைகளை தரப்பினர்களுக்கு விரைந்து சார்பு செய்யலாம் மற்றும் மின்னணு செயல்முறைகளின் சார்புக்கான ஒப்புதல்களை நீதிமன்றங்கள் குறுகிய காலத்திற்குள் பெறலாம். இந்தியாவில் கிட்டத்தட்ட 15,000 மாவட்ட மற்றும் தாலுகா நீதிமன்றங்கள் உள்ளன. இந்திய உச்சநீதிமன்றம் அதன் கொள்கைகளால் குடிமக்கள் மைய சேவை களை விரிவுபடுத்த ஈ-கோர்ட்டு சேவைத் திட்டங்களை செயல்படுத்தி வருகிறது. அதன்படி, சென்னை உயர்நீதிமன்றத்தின் கணினி குழு இந்த சேவைக்காக அனைத்து நவீன தொழில்நுட்பங்களுடனும் கூடிய கைபேசிகளை கட்டளைப் பணியாளர்களுக்கு வழங்கி உள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறை (NSTEP)

### நீதிபதியின் கண்காணிப்பு

அனைத்து வழக்குகளிலும், நீதிபதி தரப்பினர்களுக்கு அழைப்பாணை அல்லது அறிவிப்பு அல்லது பிடியாணை அனுப்ப உத்தரவிடுகிறார். செயல்முறைகள் சார்பு செய்யப்படுவதைப் பொறுத்து, நீதிபதி வழக்கின் அடுத்த கட்டத்திற்கு வழக்கை கொண்டு செல்கிறார்.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறை (NSTEP)

### கணினி அதிகாரிகளின் பங்கு

மாவட்ட நீதிமன்றங்களின் கணினி அதிகாரிகள் இதில் முக்கியப் பங்கு வகிக்கின்றனர். மாவட்ட நீதிமன்றங்களின் கணினி அதிகாரியானவர் வழக்குத் தகவல் அமைப்பு (சி. ஐ. எஸ்) CIS மற்றும் மின்னணு செயல்முறையின் தேசிய சேவை மற்றும் கண்காணிப்பின் ஒருங்கிணைப்பை உள்ளமைக்கின்றனர். வழக்குத் தகவல் அமைப்பு (சி. ஐ. எஸ்) CIS -ல், கட்டமைப்புகளை கணினி அதிகாரிகள் பராமரிக்கின்றனர். கணினி அதிகாரிகள் கட்டமைப்பு மற்றும் ஒருங்கிணைப்புக்கு, வழக்குத் தகவல் அமைப்பு (சி. ஐ. எஸ்) CIS ல் உள்ள கட்டமைப்பு பகுதியை திறக்க வேண்டும். பின்னர் அவர்கள் ஒருங்கிணைப்பு என்கிற துணை பகுதியை திறக்க வேண்டும். பின்னர் அவர்கள் மின்னணு செயல்முறை தேசிய சேவை மற்றும் கண்காணிப்பு பகுதியை தேர்ந்தெடுக்க வேண்டும்.பின்னர் அவர்கள் வளைதளத்தை உள்ளிட வேண்டும். இதன் மூலம், வழக்குத் தகவல் அமைப்பு (சி. ஐ. எஸ்) CIS ஆனது போர்ட்டலுடன் இணைகிறது. இந்த ஒருங்கிணைப்புக்குப் பிறகு மட்டுமே மின்னணு செயல்முறைக்கான தேசிய சேவை மற்றும் கண்காணிப்பு செயல்படும்.
# மின்னணு செயல்முறையின் தேசிய சேவை மற்றும் கண்காணிப்பு

## தரவு நுழைவு

### தரவு நுழைவு பணியாளர்கள்:

தட்டச்சர் அல்லது சுருக்கெழுத்தர் அல்லது நீதிமன்ற எழுத்தர் அனைத்து தரவுகளையும் வழக்குத் தகவல் அமைப்பு (சி. ஐ. எஸ்) CIS -ஸில் உள்ளிடுகின்றனர். ஒரு நீதிமன்றத்தின் பணியாளர்களின் எண்ணிக்கையைப் பொறுத்தும், பணிச்சுமையைப் பொறுத்தும், திறந்த நீதிமன்ற வேலையைப் பொறுத்தும், தரவு நுழைவு பணியாளர்கள் அவ்வப்போது வேறுபடலாம்.
# மின்னணு செயல்முறையின் தேசிய சேவை மற்றும் கண்காணிப்பு

## தரவு நுழைவு

### வழக்குத் தகவல் அமைப்பு (சி. ஐ. எஸ்)

அனைத்து தரவுகளும் வழக்குத் தகவல் அமைப்பு (சி. ஐ. எஸ்) CIS -ல் முழுமையாக உள்ளிடப்பட வேண்டும். அப்போதுதான், எதிர்பார்த்த பலன் கிடைக்கும். தரவு நுழைவு பணியாளர்கள் வழக்குத் தகவல் அமைப்பு (சி. ஐ. எஸ்) CIS -ஸில் உள்ள சில புலங்களை நிரப்பாமல் தவிர்க்கிறார்கள். அவசரமாக ஒரு வழக்கு அல்லது கேவியட் எண் வழங்கும்போது இந்த தவறுகள் ஏற்படுகின்றன. இந்த தவறுகள் வழக்கின் அடுத்த கட்ட நடவடிக்கைகளைப் பாதிக்கும்.
# மின்னணு செயல்முறையின் தேசிய சேவை மற்றும் கண்காணிப்பு

## தரவு நுழைவு

### குற்றவியல் வழக்கில்

குறிப்பிடப்பட்ட ஒரு குற்றவியல் வழக்கில் பதிவுஎண் வழங்கும் போது குற்றம் சாட்டப்பட்ட 20 பேர்களில், தரவு நுழைவு ஊழியர்கள் வழக்கமாக 1 வது குற்றம் சாட்டப்பட்டவரின் பெயர் மற்றும் முகவரிகளை மட்டும் நுழைத்து விட்டு மற்ற குற்றம் சாட்டப்பட்டவர்களின் பெயர் மற்றும் முகவரிகளை தவிர்த்து விடுகிறார்கள். பின்னர் தரவு நுழைவு வேலையை முடிக்க வேண்டும். ஆனால், கடினமான வேலைப்பளு காரணமாகவும், பணியாளர்களின் பற்றாக்குறை காரணமாகவும், தரவு நுழைவு ஊழியர்கள் தரவு உள்ளீட்டை நிறைவு செய்யும் பணியை ஒத்திவைக்கின்றனர். கடைசியாக, அவர்கள் தரவு உள்ளீட்டை முடிக்க மறந்து விடுகிறார்கள். இதன் விளைவாக, வழக்குத் தகவல் அமைப்பு (சி. ஐ. எஸ்) CIS -ல் உள்ள வார்ப்புருக்களைப் பயன்படுத்தி குற்றச்சாட்டுகளை நீதிமன்றத்தால் வனைய முடியாது. அதேபோல், அழைப்பாணை அல்லது பிடியாணையை உருவாக்க முடியாது.
# மின்னணு செயல்முறையின் தேசிய சேவை மற்றும் கண்காணிப்பு

## தரவு நுழைவு

### சிவில் வழக்கில்

அதே போல், ஒரு சிவில் வழக்கில், அனைத்து பிரதிவாதிகளின் பெயர்களும் முகவரிகளும் அவசியம். தரவு உள்ளீட்டில் சில பெயர்கள் மற்றும் முகவரிகள் தவிர்க்கப்பட்டால், சம்மன் அல்லது அறிவிப்பை வழக்குத் தகவல் அமைப்பு (சி. ஐ. எஸ்) CIS -ல் உருவாக்க முடியாது. இது மின்னணு செயல்முறையின் தேசிய சேவை மற்றும் கண்காணிப்பில் உள்ள செயல்பாட்டினை பாதிக்கும். இதன் வெற்றி என்பது வழக்குத் தகவல் அமைப்பு (சி. ஐ. எஸ்) CIS -ல் தரவு உள்ளீட்டை அடிப்படையாகக் கொண்டது. எனவே, வழக்கு எண் வழங்கும் போது, எல்லா தரவும், தரவு நுழைவு பணியாளர்களால் எந்தவொரு தவறும் இல்லாமல் உள்ளிடப்பட வேண்டும்.  
வழக்குத் தகவல் அமைப்பு (சி. ஐ. எஸ்) CIS -ல் உள்ள வார்ப்புருக்களைப் பயன்படுத்துவதன் மூலமாக சேவைகள் விரைவாக நடக்கிறது. எனவே, தரவுகள் தவறின்றி அமைதல் அவசியம்.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறை உருவாக்கம்

### சிவில் வழக்கில்

சிவில் மின்னணு செயல்முறை உருவாக்க, வழக்குத் தகவல் அமைப்பு (சி. ஐ. எஸ்) ல் தரவு நுழைவு பணியாளர்கள் வழக்கு வகைகளில் “சிவில்” அல்லது “கிரிமினல்” -லில் ஏதேனும் ஒன்றைத் தேர்ந்தெடுக்க வேண்டும். பின்னர் “வழக்கு எண்” ஐ கீழ்தோன்றும் பட்டியலில் இருந்து தேர்ந்தெடுக்க வேண்டும். பின்னர் சரியான “செயல்முறை” -ஐ கீழ்தோன்றும் பட்டியலில் இருந்து தேர்ந்தெடுக்க வேண்டும். “முகவரியைத் தேர்ந்தெடு” பகுதியில் “கட்டண வகை”, ஐ “கட்டண” அல்லது “இலவச / நீதிமன்ற இயக்கத்தில்” தேர்ந்தெடுக்க வேண்டும். பின்னர் “செயல்முறை கட்டணம்” ஐ உள்ளிட வேண்டும். பின்னர் “முகவரி வகை”, “முகவரி பெயர்”, “அடிக்குறிப்பு”, “வழக்கு தன்மை” தேர்ந்தெடுக்க வேண்டும். பின்னர் “சேமி” பொத்தானை தேர்வு செய்ய வேண்டும். “முகவரி விவரங்கள்” பகுதியின் உள்ளே, தரவு நுழைவு பணியாளர்கள் “முகவரி பெயர்”, “உறவு”, “முகவரி”, “முதன்மை” அல்லது “மாற்று முகவரி” தேர்ந்தெடுக்க வேண்டும். பின்னர் “மாநிலம்”, “மாவட்டம்”, “தாலுகா”, “கிராமம்”, “காவல் நிலையம்”, “அஞ்சல் குறியீடு”, “கைபேசி எண்”, “குறிப்புகள்”, “மின்னஞ்சல்” ஆகியவற்றை உள்ளிட வேண்டும். பின்னர் “சேமி” பொத்தானை தேர்வு செய்ய வேண்டும். “வரைவை உருவாக்கு” பகுதியின் உள்ளே, தரவு நுழைவு பணியாளர்கள் விவரங்களை சரிபார்க்க வேண்டும். பின்னர் " செயல்முறை உருவாக்கு” பொத்தானை தேர்வு செய்ய வேண்டும். இப்போது உரிமையியல் வழக்கில் வரைவு தயாராக உள்ளது.  
இதுவரை இருந்த நடைமுறையின் படி மனித கைகளால் செய்யப்பட்ட வேலைகள் தற்போது கணினி மூலமாக விரைவுபடுத்தப்பட்டுள்ளது. கைபேசி வாயிலாக சார்பு செய்யப்படுவதால் எளிமைப் படுத்தப்பட்டுள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறை உருவாக்கம்

### குற்றவியல் வழக்கில்

குற்றவியல் வழக்கு மின்னணு செயல்முறைகளை உருவாக்குவதற்கு, தரவு நுழைவு பணியாளர்கள் "குற்றவியல்" என்பதைத் தேர்ந்தெடுக்க வேண்டும். பின்னர் “வழக்கு எண்”, “செயல்முறை”, “மாநிலம்”, “மாவட்டம்”, “காவல் நிலையம்”, “மு.த.அ. எண்”, “ஆண்டு” ஆகிய விவரங்களை உள்ளிட வேண்டும். “முகவரியைத் தேர்ந்தெடு” பகுதியின் உள்ளே, தரவு நுழைவு பணியாளர்கள் “கட்டண வகை”, “செயல்முறை கட்டணம்”, “முகவரி வகை”, “முகவரி பெயர்”, “அடிக்குறிப்பு”, “தன்மை” தேர்ந்தெடுக்க வேண்டும். பின்னர் “சேமி” பொத்தானை தேர்வு செய்ய வேண்டும். “முகவரி விவரங்கள்” பகுதியில், தரவு நுழைவு பணியாளர்கள் “முகவரி பெயர்”, “காவல் நிலையம்”, “மாநிலம்”, “மாவட்டம்”, “தாலுகா”, “கிராமம்”, “அஞ்சல் குறியீடு”, “கைபேசிஎண்”, “குறிப்புகள்”, “மின்னஞ்சல்” ஆகியவற்றை உள்ளிட வேண்டும். பின்னர் “சேமி” பொத்தானை தேர்வு செய்ய வேண்டும். “கட்சி சம்பந்தப்பட்ட” பகுதியில், தரவு நுழைவு பணியாளர்கள் “கட்சி வகை”, “கட்சி பெயர்”, பட்டியலிலிருந்து தேர்ந்தெடுக்க வேண்டும். பின்னர் தரவு நுழைவு பணியாளர்கள் “சேமி” பொத்தானை தேர்வு செய்ய வேண்டும். குறிப்பு: குற்றவியல் மின்னணு செயல்முறையில் “முகவரி பெயர்” என்பது காவல்துறை அதிகாரி ஆவார். இது குற்றம் சாட்டப்பட்டவர் பெயர் அல்ல. குற்றம் சாட்டப்பட்டவர் பெயர் “கட்சி சம்பந்தப்பட்டவர்” என்று குறிப்பிடப்பட்டுள்ளது. “கட்சி விவரங்களைத் தேர்ந்தெடு” பகுதியில் , தரவு நுழைவு பணியாளர்கள் “கட்சி பெயர்”, “உறவு”, “முகவரி”, “முதன்மை” அல்லது “மாற்று முகவரி”, “மாநிலம்”, “மாவட்டம்”, “தாலுகா”, “கிராமம்”, “காவல் நிலையம்”, “அஞ்சல் குறியீடு”, “கைபேசிஎண்”, “குறிப்புகள்”, “மின்னஞ்சல்” ஆகியவற்றை உள்ளிட வேண்டும். பின்னர் “சேமி” பொத்தானை தேர்வு செய்ய வேண்டும். “வரைவை உருவாக்கு” பகுதியில், தரவு நுழைவு பணியாளர்கள் விவரங்களை சரிபார்க்க வேண்டும். பின்னர் தரவு நுழைவு பணியாளர்கள் “வரைவை உருவாக்கு” பொத்தானை தேர்வு செய்ய வேண்டும். இப்போது குற்றவியல் மின்னணு செயல்முறையின் வரைவு தயாராக உள்ளது.  
இதுவரை காவல் துறை அதிகாரிகள் சார்பு செய்து வரும் செயல்முறைகளும் இனி வருங்காலங்களில், அதாவது நீதிமன்றங்களும் காவல் நிலையங்களும் இணையம் மூலம் இணைக்கப்பட்டுவிட்டதால், விரைவான சேவையை தரும்.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறையை அச்சு எடுத்தல்

தரவு நுழைவு ஊழியர்கள் மின்னணு செயல்முறையின் அச்சு எடுக்க “சிவில்” ஐ தேர்ந்தெடுக்க வேண்டும். அல்லது “குற்றவியல்” என்பதைத் தேர்ந்தெடுக்க வேண்டும் பின்னர் “தேதியிலிருந்து” மற்றும் “தேதி வரை” தேர்ந்தெடுக்க வேண்டும். பின்னர் “செல்” பொத்தானைக் கிளிக் செய்ய வேண்டும். பின்னர் ஒரு நகலை அச்சிடுவதற்கு “அச்சிடு” என்பதைக் கிளிக் செய்ய வேண்டும். அதை ஒப்புதலுடன் பெறுவதற்கு கட்டத்தை "டிக்" செய்தபின் “அக்னோலெஜ்மென்ட்” என்பதைக் கிளிக் செய்ய வேண்டும். இப்போது செயல்முறையின் அச்சிடப்பட்ட நகல் தயாராக உள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறை வெளியிடு

சிவில் அல்லது குற்றவியல் மின்னணு செயல்முறையை வெளியிடுவதற்கு, “சிவில்” ஐ அல்லது "குற்றவியல்" ஐத் தேர்ந்தெடுக்க வேண்டும். பின்னர் “தேதியிலிருந்து” மற்றும் “தேதி வரை” தேர்ந்தெடுக்க வேண்டும். பின்னர் “செல்” பொத்தானைக் கிளிக் செய்ய வேண்டும். பின்னர் “வெளியிடு” பொத்தானைக் கிளிக் செய்ய வேண்டும். இப்போது சிவில் மின்னணு செயல்முறை வெற்றிகரமாக வெளியிடப் பட்டுள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறையின் நிலை

சிவில் அல்லது கிரிமினல் மின்னணு செயல்முறையின் நிலையைப் பெற, தரவு நுழைவு பணியாளர்கள் "ஸ்டேடஸ்" ஐ தேர்ந்தெடுக்க வேண்டும். ஒவ்வொரு பிரிவின் கீழும் மின்னணு செயல்முறை நிலையைக் காண தரவு நுழைவு ஊழியர்கள் “அனைத்தும்” அல்லது “நிலுவையில்” அல்லது “சார்பு” அல்லது “சார்பு இல்லை” என்பவற்றில் ஒன்றைத் தேர்ந்தெடுக்க வேண்டும். பின்னர் “தேதியிலிருந்து” மற்றும் “தேதி வரை” தேர்ந்தெடுக்க வேண்டும். பின்னர் “செல்” பொத்தானைக் கிளிக் செய்ய வேண்டும். இப்போது மின்னணு செயல்முறைகளின் நிலையைக் காண முடியும்.
# மின்னணு செயல்முறையின் தேசிய சேவை மற்றும் கண்காணிப்பு

## மின்னணு செயல்முறையின் பதிவேற்றம்

சிவில் அல்லது கிரிமினல் மின்னணு செயல்முறையை போர்ட்டலில் பதிவேற்ற, தரவு நுழைவு ஊழியர்கள் “சிவில்” ஐ அல்லது "குற்றவியல்" ஐத் தேர்ந்தெடுக்க வேண்டும். பின்னர் “வழக்கு எண்” ஐ தேர்ந்தெடுக்க வேண்டும். பின்னர் “செயல்முறை” என்பதைத் தேர்ந்தெடுக்க வேண்டும். பின்னர் “முகவரி வகை”, “முகவரி பெயர்”, “உறவு”, “முகவரி”, “முதன்மை” அல்லது “மாற்று முகவரி” தேர்ந்தெடுக்க வேண்டும். பின்னர் “மாநிலம்”, “மாவட்டம்”, “தாலுகா”, “கிராமம்”, “காவல் நிலையம்” “அஞ்சல் குறியீடு”, “கைபேசி எண்”, “குறிப்புகள்”, “மின்னஞ்சல்” ஆகியவற்றை உள்ளிட வேண்டும். பின்னர் “தேடு” பொத்தானை தேர்வு செய்ய வேண்டும். பின்னர் கணினியின் உள்ளே கோப்பு இருக்கும் இடத்திலிருந்து கோப்பைத் தேர்ந்தெடுக்க வேண்டும். செயல்முறை சரிபார்ப்புக்கு “முன்னோட்டம்” தேர்ந்தெடுக்க வேண்டும். பின்னர் “சேமி” பொத்தானை தேர்வு செய்ய வேண்டும். இப்போது மின்னணு செயல்முறை வெற்றிகரமாக பதிவேற்றப்பட்டுள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## முந்தைய மின்னணு செயல்முறையை நகலெடுத்தல்

மின்னணு செயல்முறை ஏற்கனவே வெளியிடப்பட்டிருந்தால், அடுத்த தேதிக்கு அதே மின்னணு செயல்முறை தேவைப்பட்டால், தரவு நுழைவு ஊழியர்கள் மீண்டும் மின்னணு செயல்முறையை உருவாக்க தேவையில்லை. அதற்கு பதிலாக முதலில் தரவு நுழைவு ஊழியர்கள் “சிவில்” அல்லது “குற்றவியல்” என்பதைத் தேர்ந்தெடுக்க வேண்டும். பின்னர் “வழக்கு எண்” ஐ தேர்ந்தெடுக்க வேண்டும். பின்னர் “வெளியிடப்பட்ட மின்னணு செயல்முறை” ஐ தேர்ந்தெடுக்க வேண்டும். பின்னர் “வரைவை உருவாக்கு” என்பதைத் தேர்ந்தெடுக்க வேண்டும். இப்போது நகல் தயாராக உள்ளது.
# மின்னணு செயல்முறையின் தேசிய சேவை மற்றும் கண்காணிப்பு

## நாசர் பிரிவு

=== நாசர் பிரிவு போர்ட்டல் இந்த சேவைக்காக தமிழ் நாடு முழுவதும் நீதிமன்றங்களில் பணிபுரியும் கட்டளைப் பணியாளர்களுக்கு சிறப்பு வசதிகள் கொண்ட 2900 கைபேசி<nowiki/>கள் சுமார் ரூபாய் மூன்று கோடி செலவில் வழங்கப்பட்டுள்ளன. இந்த கைபேசிகளை பயன்படுத்துதல் பற்றிய பயிற்சி வகுப்புகள் தொடர்ந்து நடத்தப்பட்டு வருகின்றன.  
தட்டச்சர் அல்லது சுருக்கெழுத்தர் அல்லது நீதிமன்ற எழுத்தர் அனைத்து தரவுகளையும் வழக்குத் தகவல் அமைப்பு (சி. ஐ. எஸ்) CIS -ஸில் உள்ளிடுகின்றனர். எனவே அவர்களுக்கும் தொடர்ந்து பயிற்சிகள் அளிக்கப்பட்டு வருகின்றன.
# மின்னணு செயல்முறையின் தேசிய சேவை மற்றும் கண்காணிப்பு

## நீதிமன்ற மேலாளர்கள்

நீதிமன்ற மேலாளர்கள் உயர் நீதிமன்றத்தால் ஒவ்வொரு மாவட்ட நீதி மன்றங்களிலும் நியமிக்கப்பட்டுள்ளனர். இவர்கள் அந்தந்த மாவட்டத்திற்க்கான முதன்மை மாவட்ட நீதிபதிகளின் உத்தரவுகளின்படி உயர் நீதிமன்றத்திற்கும் ஏனைய நீதிமன்றங்களுக்கிடையேயான ஒருங்கிணைப்பு, வழக்குத் தகவல் அமைப்பு (சி. ஐ. எஸ்) CIS மூலமாக வழக்கு கோப்புகளின் கண்காணிப்பு, தகவல் சேகரிப்பு, முன்மாதிரி திட்டங்கள் தயாரித்தல், மேலும் நீதிமன்றங்கள் சம்பந்தப்பட்ட அனைத்து பணிகளையும் செய்கின்றனர்.
# மின்னணு செயல்முறையின் தேசிய சேவை மற்றும் கண்காணிப்பு

## கணினி ஆய்வாளர்கள்

கணினி ஆய்வாளர்கள் ஒவ்வொரு மாவட்ட நீதி மன்றங்களிலும் நியமிக்கப்பட்டுள்ளனர். இவர்கள் அந்தந்த மாவட்டத்திற்கான முதன்மை மாவட்ட நீதிபதிகளின் உத்தரவுகளின்படி கணினிகள் பராமரிப்பு, ஒருங்கிணைப்பு, கண்காணிப்பு, தகவல் சேகரிப்பு, வெளியீடு, தரவு பதிவேற்றம், தகவல் வழங்கள் போன்ற கணினி சம்பந்தப்பட்ட அனைது பணிகளையும் செய்கின்றனர். மாவட்ட நீதிமன்றங்களின் கணினி ஆய்வாளர்கள் வழக்குத் தகவல் அமைப்பு (சி. ஐ. எஸ்) CIS மற்றும் மின்னணு செயல்முறையின் தேசிய சேவை மற்றும் கண்காணிப்பின் ஒருங்கிணைப்பை உள்ளமைக்கின்றனர். இந்த ஒருங்கிணைப்புக்குப் பிறகு மட்டுமே மின்னணு செயல்முறைக்கான தேசிய சேவை மற்றும் கண்காணிப்பு செயல்படுகிறது.
# மின்னணு செயல்முறையின் தேசிய சேவை மற்றும் கண்காணிப்பு

## வழக்கறிஞர்<nowiki/>கள்

மின்னணு செயல்முறையின் தேசிய சேவை மற்றும் கண்காணிப்பு மூலமாக அழைப்பாணைகள், பிடியாணைகள், அறிவிப்புகள் விரைவாக சார்புசெய்யப்படுவதால் வழக்கு விசாரணைகள் விரைந்து முடிகின்றன. இதனால் வழக்கறிஞர்<nowiki/>கள் தங்களது தரப்பினருக்கு விரைவாக நீதி கிடைக்கும் வழிவகை ஏற்பட்டுள்ளது என மின்னணு செயல்முறையின் தேசிய சேவை மற்றும் கண்காணிப்பு திட்டத்தினை வரவேற்றுள்ளனர்.  
குற்றவியல் வழக்குகளில் தொடர்புடைய நபர்கள் நீதிமன்றத்தில் ஆஜர் ஆகாவிட்டால் பிடியாணை பிறப்பிக்கப்படும். அதற்குப் பயந்து கட்சிக்காரர்கள் நீதிமன்றத்துக்கு வருவார்கள். இதன் மூலம் வழக்கு விசாரணைகள் விரைந்து நடக்கும். இதற்காக வழக்குத் தகவல் அமைப்பு (சி. ஐ. எஸ்) ல் ஒருங்கிணைந்த குற்றவியல் நீதி அமைப்பு (ஐ. சி. ஜெ. எஸ்) வளைதளம் இணைக்கப்பட்டுள்ளது. காவல் நிலையங்கள் இணைப்பு முடிக்கப்பட்டுள்ளன. மின்னணு செயல்முறையின் தேசிய சேவை மற்றும் கண்காணிப்பு குற்றவியல் வழக்குகளிலும் தொலைபேசி வழியாக செயல்படுத்த முடியும். இப்போது பிடிவாரண்ட் தொடர்பான நடவடிக்கைகள் மின்னணு செயல்முறையின் தேசிய சேவை மற்றும் கண்காணிப்பு மூலமாக பிடியாணைகள் உருவாக்கப்பட்டு நகல் எடுக்கப்பட்டு காவல் துறை அதிகாரிகளிடம் வழங்கப்பட்டு ஒப்புதல் ஆவணம் பெறப்படுவதால் பிடியாணைகளை செயல்படுத்தும் நடைமுறை எளிதக்கப்பட்டுள்ளது.
# பழுப்புத் தினமூ

**பழுப்புத் தினமூ** (*Rusty tinamou*) என்பது தென் அமெரிக்காவின் வெப்பமண்டல பகுதிகளில், சதுப்பு நிலக் காடுகளில் பொதுவாகக் காணப்படும் ஒரு வகை தென் அமெரிக்க பறவை ஆகும்.
# பழுப்புத் தினமூ

## வகைபிரித்தல்

பழுப்புத் தினமூ ஒரு மோனோடைபிக் இனம்.
# பழுப்புத் தினமூ

## வரம்பு மற்றும் வாழ்விடம்

இது வெப்பமண்டல சதுப்புநிலக் காடுகள் மற்றும் தாழ்வான காடுகளில்,500மீ வரை உயரத்தில் காணப்படுகிறது. இந்த இனம் வடகிழக்கு மற்றும் வடமேற்கு பிரேசில், பிரெஞ்சு கயானா மற்றும் தென் அமெரிக்காவின் கிழக்கு பெரூ ஆகியவற்றிற்கு சொந்தமானது.
# பழுப்புத் தினமூ

## விளக்கம்

பழுப்புத் தினமூ பறவையின் நீளம் 27க்கு 29 செ.மீ இல் 1. இதன் தொண்டை மற்றும் வயிறு வெண்மையானது. அதன் பக்கவாட்டுகள் கருப்பு நிறமாக உள்ளன. அதன் கிரீடம் மஞ்சள் நிறத்திலும்-கால்கள் சாம்பல் நிற வண்ணத்திலும் இருக்கும்.
# பழுப்புத் தினமூ

## நடத்தை

மற்ற தென்அமெரிக்க பறவை வகை போலவே, பழுப்புத் தினமூ பறவையும் தரையிலிருந்தோ அல்லது தாழ்வான புதர்களிலிருந்தோ பழத்தை சாப்பிடுகிறது. இவை சிறிய அளவிலான மலர் மொட்டுகள், மென்மையான இலைகள், விதைகள் மற்றும் வேர்களை சாப்பிடுகின்றன. பழுப்புத் தினமூ பறவை 4 வெவ்வேறு பெண் பறவைகளிடமிருந்து வரக்கூடிய முட்டைகளை அடைகாக்கும். பொதுவாக 2-3 வாரங்கள், அதாவது அவை சொந்தமாக பறக்க தயாராக இருக்கும் வரை அவற்றை வளர்க்கும்.
# இனபாங்கா ஆறு

அதன் பெயர் "வாடகை நதி", அதாவது "வாடகை" என்று பொருள்படும் *அபாங்* என்ற மூல வார்த்தையிலிருந்து. நீரில் மூழ்கி முதலைகளின் தாக்குதல்களால் (இது ஆற்றில் வசிக்கப் பயன்பட்டது), இந்த உயிர் இழப்பு ஆற்றின் பயன்பாட்டிற்கான வாடகையாக கருதப்பட்டது.  
மே 2017 இல், இனபாங்கா நதியை அபு சயாபின் அதிக ஆயுதமேந்திய உறுப்பினர்கள் போகொலுக்குள் திட்டமிட்ட ஊடுருவலுக்குப் பயன்படுத்தினர்.
# இனபாங்கா ஆறு

## ஆற்றின் போக்கு

இதன் மூலங்கள் சியெரா புல்லோன்ஸ் மலைப்பகுதிகளில் காணப்படும் ஊற்று மற்றும் வாகிக், பாமக்சலான் ஆறுகள் ஆகும். இவற்றிலிருந்து பிலார் அல்லது மாலினோவ் அணைக்கட்டின் பாசன நீர்த்தேக்கத்தினை நோக்கி பாய்கிறது. பின்பு அங்கிருந்து இனபாங்கா ஆறானது செபு ஜலசந்தியில் இணைவதற்கு முன் பொகோலை இரண்டாகப் பிரிக்கிறது. இதன் முக்கிய துணை நதிகள் டகோஹாய், டானோ, வாகிக் மற்றும் பாமசலான் நதிகள் ஆகும். மற்ற சிறிய துணை நதிகள் மாஸ்-இங், சாக்னாப் மற்றும் மாலிட்பாக் நதிகள் ஆகும். 1905 ஆம் ஆண்டில், இந்த நதி 4.8 கிலோமீட்டர்கள் (3 மைல்கள்) வரை செல்லக்கூடியதாக இருந்தது. 6 அடி அளவுள்ள படகுகள் மற்றும் கட்டுமரங்கள் 40 கிலோமீட்டர்கள் (25 மைல்கள்) வரை பயணிக்கக்கூடியதாக இருந்தது.  
கரையோர சமவெளி ஒன்று முதல் இரண்டு மைல் அகலத்தில் உள்ளது, அங்கு நதிக் கரைகள் சேறும் சகதியுமாக உள்ளன. மற்றும் பல இடங்களில் நிபா சதுப்புநிலங்கள் மற்றும் அலையாத்தித் தாவரங்களால் விளிம்புகள் அமையப்பெற்றுள்ளன. அவை உள்ளூர் மக்களால் நிபா தோட்டம் மற்றும் அறுவடைக்கு பயன்படுத்தப்படுகின்றன. மேலும் மலையடிவாரத்தைச் சுற்றியுள்ள மலைகள் செங்குத்தாக உயர்கின்றன.  
நதியின் கரையோரம் முதுகெலும்பிகளான, மீன் மற்றும் பறவைகளுக்கான இனப்பெருக்கத்திற்கான வாழ்விடமாகும், அத்துடன் பல வகையான மீன்களுக்கான முட்டையிடும் மற்றும் வளர்ப்பு மைதானங்களையும், கடற்புல்வெளிகள் தாவரங்கள், மட்டி படுக்கைகள் மற்றும் பலவகையான பறவைகளுக்கான கூடு கட்டும் இடங்களுக்கு உதவக்கூடியவையாக இருக்கின்றன. மீன் பேனாக்கள், சிப்பி பண்ணைகள், பொழுதுபோக்கு பயன்பாடு மற்றும் மாசு போன்ற மனித வளர்ச்சி அழுத்தங்களால் இந்த தோட்டம் அச்சுறுத்தலுக்கு உள்ளாகிறது.
# இனபாங்கா ஆறு

## நீர்நிலை

இந்த ஆற்றின் நீர்ப்பரப்பானது 62793 சதுர கிலோமீட்ர்கள் (24245 சதுர மைல்கள்) அளவினைக் கொண்டதாகும் மற்றும் பொகோலில் உள்ள 15 நகராட்சிகளின் அனைத்து பகுதிகளையும் உள்ளடக்கியது. இது பெரும்பாலும் தட்டையான மற்றும் உருளும் நிலப்பரப்புகளால் வகைப்படுத்தப்படுகிறது, அதே சமயம் சியரா புல்லோன்சில் இருந்து தொடங்கி 860 மீட்டர்கள் (2820 அடிகள்) உயர எழும் இதன் நீர்ப்பரப்பின் 35% மிகவும் செங்குத்தான நிலப்பரப்பில் அமைந்தவை.. இந்நீர்ப்பரப்பின் பயன்பாடு பெரும்பாலும் அனைத்து விவசாய நிலங்களும், புல்வெளிகள், முட்கரண்டிகள் மற்றும் இரண்டாம் நிலை காடுகளின் திட்டுகள் ஆகும். காடுகள் இந்த வடிநிலத்தின் 14% பரப்பினை மட்டுமே உள்ளடக்கியது. அதில் ஒரு சிறிய பகுதி ராஜா சிகாதுனா பாதுகாக்கப்பட்ட நிலப்பரப்பினால் பாதுகாக்கப்படுகிறது .  
முக்கிய துணைநதிப்படுகைகளில், டாகோகோய் ஆற்று வடிநிலம் (பரப்பு 216.37 சதுர கிலோமீட்டர்/83.54 மைல்கள்), டானோவ் ஆற்று வடிநிலம் (133.39 சகிமீ/51.50 சதுர மைல்கள்), வாகிக் மற்றும் பாம்க்ஸ்லான் வடிநிலம் (138.89 ச.கி.மீ/53.63 சதுர மைல்கள்) ஆகியவை ஆகும். .  
ஆண்டு சராசரி மழையானது 4598 மில்லிமீட்டர்கள் (181 அங்குலம்) முதல் 4614 மில்லிமீட்டர்கள் (181.7 அங்குலம்) வரை பிலாரிலும், 6485 மிமீ (255.3 அங்குலம்) என்ற அளவு டாகோகோயிலும், மற்றும் 2682 மிமீ (105.6 அங்குலம்) டானாவோவிலும் உள்ளது. இது ஆண்டு முழுவதும் சமமாக விநியோகிக்கப்படுகிறது.
# உத்தபுரம்

**உத்தபுரம்** (*Uthapuram*) என்பது இந்தியாவின், தமிழ்நாடு மாநிலத்தில், மதுரை மாவட்டத்தில் உள்ள ஒரு கிராமம் ஆகும். இது இருபது ஆண்டுகளாக, கிராமத்திலிருந்த தலித்துகளைப் பிரித்த சுவரால் அறியப்பட்டது.
# உத்தபுரம்

## புவியியல் மற்றும் புள்ளிவிவரங்கள்

மதுரை மாவட்டத்தில் பேரையூர் வட்டத்தில் உத்தபுரம் அமைந்துள்ளது. இது மாவட்ட தலைநகர் மதுரையிலிருந்து 41 கிலோமீட்டர் தொலைவில் உள்ளது. 2011 ஆம் ஆண்டு மக்கள் தொகை கணக்கெடுப்பின்படி, இவ்வூரின் மக்கள்தொகையை 5149 ஆகும். இதில் பட்டியலினத்தைச் சேர்ந்தவர்கள் 2172 ஆகும்.. இது உசிலம்பட்டி சட்டமன்றத் தொகுதி மற்றும் தேனி நாடாளுமன்றத் தொகுதியின் கீழ் வருகிறது.